«Цхьа мотт ховр цхьа саг ва, кхо мотт ховр кхоъ саг ва» яьхад вай даьша. Цудухьа метташ дукхагIа мел хов диках да. Цунца дувзаденна къоаггадаь белгалдинза далац, вайна эрсий мотт ховш хилара лоархIам Iалаьмате боккха болга. Цун бахьан вахар ше да. ХIана аьлча, Россе паччахьалкхене ши бIаь гаргга къам дах. ХIаьта царна юкъарчал деш лелабеш ба эрсий мотт. Цул совгIа паччхьалкхен мотт а ба из, Российски Федераце дерригача доазон тIа. ТIаккха доазонал арахьа а дукха нах ба эрсий мотт лебеш.